Monikulturismin varjopuolia: June 2010
Palestiinalaisväestö Jordaniaan?
Hollantilaispoliitikko Geert Wilders esittää yksinkertaista ratkaisua Lähi-idän kestokriisin lopettamiseksi. Maan kolmanneksi suurimman puolueen eli Vapauspuolue PVV:n johtajan mielestä Jordania pitäisi nimetä uudelleen "Palestiinaksi" ja tarjota sitä palestiinalaisväestölle uudeksi kotimaaksi.Tämä alue on hänen mukaansa tarkoitettu alueen väestölle ja Jerusalem pitäisi säilyttää ei-muslimien hallussa, koska siten Wildersin mukaan "suojellaan länsimaisia arvoja islamilaiselta barbarialta". Seuraavaksi olisivat muussa tapauksessa hänen mukaansa vuorossa Ateena ja Rooma. Tällaiset puheet ovat luonnolliset herättäneet vastustusta. Lue lisää täältä.
Lähettänyt Mika Sankari klo 10:53 AM No comments:
Tunnisteet: islam, israel, lähi-itä
Hallituksen saavutukset pähkinänkuoressa
Pääministeriä vaihtaneen hallituksen loppusuora alkaa, luojan kiitos, häämöttää. Filosofi Jukka Hankamäki, jonka tekstin lainaan seuraavaksi, tiivisti viimeiset vuodet otsikkoa myöten erittäin osuvasti:
"Kauhukabinetin pitkät jäähyväiset
Enemmistöhallitukset eivät nykykäytännössä hajoa eduskunnan epäluottamuslauseisiin tai puolueiden sisäisiin erimielisyyksiin, sillä istuntosalissa olevien oman puolueen kansanedustajien pitää nauttia ministeriaitiossa istuvien vanhempien poliitikkojen luottamusta. Hallituspuolueiden keskinäiset rivit taas eivät rakoile, koska vallassa olevien ministerien oman edun mukaista on pitää asemastaan kiinni. Näin on siirrytty koko vaalikauden istuviin hallituksiin.
Mutta missä onkaan sanottu, että pääministerinä pitää toimia edelliset vaalit voittaneen puolueen kulloinenkin puheenjohtaja? Jos näin on, puoluekokoukset pystyvät puheenjohtajaa vaihtamalla vaihtamaan myös pääministeriä vuoden välein. Tämä ei ole kuitenkaan demokratiaa vaan puoluevallan käyttöä.
Heinäkuun alusta voimaan astuvat myös arvonlisäveron muutokset, joilla hallitus nosti yleistä arvonlisäveroa 22:sta 23 prosenttiin ja alensi ravintolaruoan alvia 17:stä 13 prosenttiin. Elvytyskeinona myöskään jälkimmäinen ei toimi. Ravintola-ala onkin jo ilmoittanut, ettei se aio siirtää alennusta kuluttajahintoihin. Mitäpä muuta voi odottaa ravintoloilta, jotka ovat puliveivauksen tyyssijoja? Asiassa käynee aivan niin kuin elintarvikkeiden arvonlisäveron alennuksen kanssa viime vuonna, jolloin hyödyn kaappasi kauppa. Nähdäkseni ravintolatoiminta ei ole mitään niin arvokasta, että juuri sitä pitäisi tukea lama-aikana.
Mikäli tarkoitus on tilkitä valtiontalouden aukkoja, kannattaisi etsiä palkkatuloverotukselle ja kulutusveroille vaihtoehto. Itse ehdottaisin pääomatuloverotuksen tekemistä progressiiviseksi eli suurten pääomatulojen nykyistä ankarampaa verottamista ja pienten lievää keventämistä. Tätä porvarihallitus ei ole tietenkään tehnyt, koska se edustaa rikkaiden pääomanomistajien etua.
Mari Kiviniemen hallituksesta ei voi tulla nykyisellä puoluekokoonpanolla entistä parempaa. Sen muodostaminen on samanlaista kuin kabinettien kokoaminen myös vaalien jälkeen, jolloin punnitaan, ”keistä tulee Rkp:n hallituskumppaneita”. Siksi myös kommentoiminen lienee turhaa, kun mikään ei kuitenkaan muutu tässä moppitukkaisten poliitikkojen maassa. Seuraavaksi presidentiksi vielä Pirkko Työläjärvi ja pääministeriksi Arja Saijonmaa!
Helpotukseksenne vähennän päivystävänä blogistina toimimista kesän ajaksi ja palaan asioihin vain satunnaisesti. Hyvää kesää"
Mitäpä tuohon lisäämään. Tuo(kin) myötävaikutti suuresti päätökseeni liittyä Muutos2011- jäseneksi.
Lähettänyt Mika Sankari klo 8:13 AM No comments:
Tunnisteet: hallitus, Suomi
Saksan monikulttuurisimmat kaupungit
Tiedämme hyvin, että Saksassa elää suuri turkkilaisvähemmistö mutta missä kaupungeissa se onkaan suurin, kun mittarina käytetään suhteellista väestöosuutta? Absoluuttisilla luvuilla mitaten turkkilais(taustais)ia asuu luonnollisesti eniten (yli 100000) Berliinissä. Ensin on hyvä tietää tilanne koko maan tasolla.
Vuonna 2006 tilanne oli seuraavanlainen: Saksan asukasluku oli 82 314 000 ja tuolloin turkkilaisten lukumääräksi laskettiin 1 738 000, joka tarkoittaa 2, 11 prosentin väestöosuutta. Turkkilaistaustaisten (Turkin kansalaiset ja Saksan kansalaisuuden saaneet turkkilaiset) yhteismääräksi laskettiin 2, 943 000, joka merkitsi 3,02 prosentin osuutta. Kolmisen prosenttia- ei kuullosta isolta lukemalta. Asiantilan huomaa konkreettisemmin vasta silloin, kun tutustuu tiettyjen suurkaupunkien tilanteeseen tarkemmin.
Tilastokärkenä komeilee Duisburg, joka oli tuolloin karvan alle puolen miljoonan asukkaan kaupunki. Turkkilaisia juuria laskettiin olevan vajaalla viidelläkymmenellä tuhannella ihmisellä eli tämä tarkoitti reilun 9 prosentin osuutta kaupungin väestöstä. Tuo lukema kertoi kuitenkin vain Turkin kansalaisten lukumäärän, joten lukema pyörinee todellisuudessa kuudenkymmenentuhannen kieppeillä.
Hopeaa ottaa jalkapalloseura Schalken kotikaupunki Gelsenkirchen reilun seitsemän prosentin (264765/19597) osuudella.
Pronssille sijoittuu miljoonakaupunki Köln reilun kuuden prosentin (995397/63839) osuudellaan.
Seuraavaksi tiheimmät keskittymät löytyvät etelästä, Mannheimista ja Augsburgista noin kuuden prosentin osuuksilla. Reilun viiden prosentin kerhoon yltävät Nürnberg, Wiesbaden, Frankfurt/Main, Dortmund ja Bremen.
Saksaa tuntevat olisivat tosiaan varmasti sijoittaneet Berliinin korkeammallekin. Todellisuudessa se yltää kuitenkin vain aavistuksen verran maan keskiarvon yläpuolelle.
Entisen Itä-Saksan alueelta löytyy paljon hyvin sellaisia kaupunkeja, jotka tuovat mieleen "vanhat hyvät ajat". Leipzigin niukasti nelinumeroiseen lukuun yltävä turkkilaisvähemmistö muodostaa reilusti alle prosentin kaupungin väestöstä.
Kun turkkilaisten väestöosuus kasvaa, niin samalla heidän vaikutuksensa ja merkityksensäkin luonnollisesti kasvaa. Tämä koskee niin arjen asioita kuin vaikka erilaista järjestötoimintaakin. Niinpä esimerkiksi Duisburgin moskeijan rakentaminen tuli mahdolliseksi. Se on tällä hetkellä Saksan suurin moskeija, sen minareettikin kohoaa 34 metrin korkeuteen. Suurimmissa kaupungeissa esiintyy varmasti lähitulevaisuudessa kasvavia vaatimuksia esimerkiksi turkin kielen aseman parantamisen suhteen.
Inspiraation alkulähteenä toimi tämä juttu.
Lähettänyt Mika Sankari klo 7:59 PM No comments:
Tunnisteet: islam, maahanmuutto, monikulttuuri, saksa, Turkki
Jalkapallo vs. paikallinen kulttuuri
Jalkapallon MM- kisojen alkupäivien aikana on jouduttu varsin erikoisen ongelman eteen, yhä useammilla futisfaneilla rupeaa olemaan mitta täynnä paikallisen vuvuzela-soittimen monotonista ääntä, joka muistuttaa lähinnä tauotonta mehiläisten surinaa. Näytti siltä, että kielto määrättäisiin voimaan mutta ainakin toistaiseksi tämä onnistuttiin torppaamaan. Saimme nähtäväksi mainion esimerkin kulttuurien välisestä konfliktista.
Mikä siinä sitten on niin kauheaa, mikä puolustaisi torvensoittoa ja mikä toimisi vasta-argumenttina? Yritän miettiä, tässä muutama havainto:
- kuuluu paikalliseen kulttuuriin, on tehnyt näin jostain 90- luvulta alkaen
- on isäntäväen mieleen ja he pitävät torvia olennaisena osana kisatunnelmaa
- oli varmaan tiedossa ennen kisoja eikä siihen puututtu
- torvi voi aiheuttaa katsojille pysyvän kuulovaurion lyhyenkin ajan jälkeen
- television ääressä äänimaailma koostuu yksitoikkoisesta surinasta, joten katseluelämykseen kuuluvat kannattajien laulut, aaltoliikkeet, huokailut ja kannustukset jäävät lähes tyystin kuulumatta
- monet pelaajat ovat kertoneet, että soitto on heidän mielestään häiritsevän kuuluvaa
Kumpi painaa vaakakupissasi lopulta enemmän?
Tältä pohjalta päätin itse liittyä tähän torvensoittoa vastustavaan nettiyhteisöön Facebookissa. Taitaa olla jäsenmäärältään kohta kaikkien aikojen suurin naamakirjayhteisö? Ja jäsenmäärä jatkaa kasvuaan (kymmenillä)tuhansilla vuorokaudessa.
Toivotaan, että kisat sujuvat muuten hyvin, kuvittelin etukäteen riskien ja puheenaiheiden koostuvan lähinnä muista asioista (rikollisuus, korruptio, etniset kiistat, katsomojen ja turistien turvallisuus jne.). No katsotaan kuinka käy, joka tapauksessa hyviä ja jännittäviä kisoja toivottelen!
Lähettänyt Mika Sankari klo 9:49 PM No comments:
Tunnisteet: afrikka, jalkapallo, monikulttuuri
Kommunismin kaunistelu kiellettiin Unkarissa
Unkarissa astuu voimaan uusi laki. Sen mukaan kommunistihallinnon teoista valehtelusta tulee rangaistava teko holokaustin malliin. Tuomioksi voidaan määrätä jopa kolme vuotta vankeutta sille, ”joka valehtelee, kyseenalaistaa tai vähättelee kommunisti-, natsi- tai jonkin muun diktatuurihallinnon toteuttaman kansanmurhan tai jonkun muun rikoksen ihmisyyttä vastaan.”
Näin kertoo Die Welt.
Lähettänyt Mika Sankari klo 1:58 PM No comments:
Tunnisteet: kommunismi, unkari
Nimestä loukkaantuneet
Musliminuorukaiset heittelivät tähtilaulaja Medinaa kananmunilla Ishoijissa, Kööpenhaminan lähellä pidetyssä ulkoilmakonsertissa. Nuoret kokivat uskonnollisten tunteidensa tulleen loukatuiksi laulajattaren taiteilijanimen takia.
Rhythm and Bluesia ja hiphopia musiikissaan yhdistelevä Medina ( oikealta nimeltään Andrea Fuentealba Valbak) keskeytti esiintymisensä ja piti munia heittäneille teineille palopuheen:
”Täällä näkyy olevan joukossa huonon kotikasvatuksen saaneita. Pidän tätä riehumista todella törkeänä käytöksenä niitä kohtaan, jotka ovat halunneet tulla tänne pitämään hauskaa. Se on ihan jees, jos ette siedä musiikkiani mutta miksi olette sitten vaivautuneet tänne asti noita saatanan kananmunia heittelemään? Ja mitä sillä oikein kuvittelitte saavuttavanne? Vanhempienne sietäisi hävetä! Ette saa ettekä kykene juhliamme pilaamaan! Tuollainen käytös on perseestä!”
Tuon saarnan jälkeen konsertti jatkui. Nuorukaiset päätyivät sittemmin poliisin juttusille.
VIDEO tapahtuneesta
Tanskalaispoliitikko Naser Khader sanoi tämän tapauksen osoittavan, että tietty raja on nyt saavutettu, kun musliminuoret provosoituvat Medina- nimestä. Se, että tämä tapahtui Ishoijissa, on hänen mukaansa todiste siitä, että arvokamppailu käy ylikierroksilla. Joidenkin tulisi liput Medinaan..
Alkuperäisjuttu täällä
Jälleen yksi valaiseva esimerkki monikulturismin aiheuttamista konflikteista.
Lähettänyt Mika Sankari klo 1:01 PM No comments:
Tunnisteet: islam, Tanska